Kitab Suci Bocah nyuguhaké Dawud Bocah Pangon
Ditulis déning: Edward Hughes Digambari déning: Lazarus Alastair Paterson Dibesut déning: Ruth Klassen Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Ing jaman biyen, ing jamane Saul, raja Israèl, ana bocah lanang sing jenenge Dawud mbantu sedulur- seduluré pitu ngopeni wedhus-wedhuse bapakne.
Senajan isih cilik, Dawud kuwi bocah sing kuwat lan gagah prakosa sing tresna lan percaya marang Gusti Allah. Dhèwèké manggon ing kutha Betlehem.
Ing sawijining dina ana singa nyerang wedhus- wedhuse arep ngrebut cempe kanggo mangan bengi. Dawud enom nglawan sing nyerang. Singa kuwi banjur dicekel, dijambak janggute lan dipateni. Dawud ngerti yen Gusti Allah wis nulungi dhèwèké.
Samuel, nabine Gusti Allah, isih sedhih merga Raja Saul wis ora manut meneh marang Gusti Allah. "Nganti pira lawase enggonmu susah merga saka Saul?" Gusti Allah ngendika. "Aku ngutus kowé marang Isai... awit Aku wis milih raja saka salah sijining para putrane." Isai kuwi bapake Dawud.
Senajan Samuel ngerti yen Raja Saul bakal mateni dhèwèké merga arep nggoleki raja liyane, nabi kuwi manut karo Gusti Allah.
Bareng Samuel teka, Isai nduduhake anake pitu- pitune ing ngarepe Samuel. Samuel banjur ngandika marang Isai: "Iki kabeh ora dipilih dening PANGÉRAN YEHUWAH." Kari Dawud, sing paling enom. Dhèwèké lagi angon wedhus. Dawud dikongkon mlebu. PANGÉRAN YEHUWAH ngandika: "Ngadega, jebadana bocah iku, amarga iki sing Dakpilih."
Ing kratone Saul, Rohe PANGÉRAN YEHUWAH wis ninggalke Saul, dhèwèké dadi wong sing brangasan. Para abdine mikir yen musik sing apik isa nggawe Saul dadi tenang. Salah sijine wong-wong mau wis kenal karo cah enom sing isa main clempung. Apa owé bisa ngira sapa cah enom iku? Ya, Dawud.
Musike Dawud nglipur Saul lan mbantu dhèwèké mikir sing bener. Saul nyuwun marang Isai supaya Dawud tetep dadi abdine. Saben-saben Saul ngalami depresi utawa wedi, Dawud ngunekake clempung kanggo dhèwèké. Iku mbantu.
Sawise Dawud mulih, Saul perang gedhe karo wong Filistin. Sedulur-sedulure Dawud melu perang dadi wadya-balane Saul. Isai ngutus Dawud menyang ing paprangan, kanggo nggawa mangan kanggo para sadulure, lan supaya ngerti kapriye kahanane.
Goliat, raksasa Filistin sing gedhe banget, maraki wedi marang kabeh prajurite Israèl.
"Piliha wong sing kanggo makili awakmu, supaya dhèwèké marani aku!" ujare Goliat karo bengok- bengok. "Yen dhèwèké bisa nglawan aku lan mateni aku, kita kabeh bakal dadi abdimu. Wong-wong Israèl, bareng weruh raksasa iku, padha mlayu lan wedi banget.
Dawud banjur ngandika marang Saul: "Aja nganti ana wong kang semplah atine marga saka dhèwèké, abdimu bakal lunga perang nglawan wong Filistin iku." Saul pengin Dawud nganggo waja lan pedhange. Nanging, Dawud milih nggawa bandhile lan njupuk limang watu alus saka kali.
Goliat ngguyu nalika weruh Dawud sing isih enom ora nganggo senjata. "Dagingmu bakal dakwenehke marang manuk ing awang-awang lan kewan ing ara- ara!" dhèwèké nggero. "Aku nantang karo kowé ing asmane PANGÉRAN YEHUWAH!" Dawud mangsuli. "Dina iki PANGÉRAN YEHUWAH bakal masrahake kowé ing tanganku... amarga perang iki kagungane PANGÉRAN YEHUWAH!"
Dawud banjur mlayu marani Goliat. Nalika mlayu, dhèwèké mbandhilke watu siji saka bandhile - langsung kena bathuke Goliat. Goliat ambruk!
Dawud cepet-cepet ngunus pedhange Goliat sing gedhe banget lan nugel sirahe. Bareng wong Filistin weruh Goliat mati, banjur mlayu padha nylametake awake dhéwé.
Raja Saul ora eling nek iki Dawud sing padha karo sing nglipur dhèwèké nganggo clempung. Dhèwèké ngangkat Dawud dadi kuwasa ing wadya-balane, Saul dadi meri nalika wong-wong padha ngajeni kamenangane Dawud. "Saiki apa maneh sing bisa dikuasani, kari kerajaan?" Saul mikir. Mulane Saul wiwit dina iku terus ngawasi Dawud.
Maneh, pikirane Raja Saul saya bingung. Dadi, Dawud main musik kanggo nglipur dhèwèké. Ping telu Saul nguncalke tumbake marang Dawud. Nanging Dawud saben-saben oncat. Raja Saul wedi marang Dawud, amarga dhèwèké ngerti yen PANGÉRAN YEHUWAH nunggil karo Dawud, nanging wus ninggalke dhèwèké.
Nanging Yonatan, anake Saul, tresna marang Dawud kaya sedulur. "Bapakku Saul arep mateni kowé," dhèwèké ngelingke Dawud. Banjur Dawud minggat. Garwane Yonatan nglebokake boneka ing ambene, lan ngudhunake Dawud saka jendhela ing tengah wengi. Bareng wadya- balane Raja Saul teka ing wayah esuk, Dawud wis ora ana.
Dawud kudu mlayu adoh saka Saul. Sadurunge mlayu, dhèwèké lan Yonatan nggawe prajanjian bebarengan. Padha janji bakal tansah tulung tinulung.
Sedhih, kanca loro mau do pamitan. Dawud banjur budhal golek panggonan kang bisa dienggoni tanpa wedi yen ditemu dening para prajurite Saul.
Dawud Bocah Pangon Crita saka Pangandikané Gusti, Kitab Suci bisa digolèki ing 1 Samuel 16-20 "'Kawedharipun pangandika Paduka punika madhangi'." Jabur 119:130